बदमाशों का नहीं लगा सुराग पुलिस की तीन टीमें गठित
हनुमानसर्किल पर झंकार होटल के पास स्थित दो शराब की दुकानों पर फायरिंग कर 25 हजार रुपए लूट ले गए बदमाशों का दूसरे दिन भी सुराग नहीं लगा। पुलिस ने मंगलवार को फिर से मौका मुआयना किया। एनईबी थानाधिकारी देवेंद्र प्रताप ने बताया कि संदिग्ध बदमाशों की गिरफ्तार के लिए पुलिस की 3 विशेष टीमें गठित की हैं। बदमाशों को चिन्हित करने का प्रयास किया जा रहा है। वहीं घटना के दूसरे दिन भी शराब की दुकान पर कार्यरत सेल्समैन के चेहरों पर बदमाशों का भय दिखाई दिया। सेल्समैन हितेश कोइस्तानी हरिप्रसाद मीणा ने बताया कि बदमाशों ने पिस्टल से पहले तो उन की दुकान में फायरिंग की। जिसकी गोली दुकान में रखी बोतल में जाकर लगी। इसके बाद बदमाशों ने दुकान नंबर 2 के बाहर लगी टीन-सैड के नीचे फायरिंग की। इस दौरान पिस्टल की गोली टीन-शेड को चीरते हुए पार निकल गई थी। गौरतलब है कि सोमवार देर शाम कार में आए 4-5 बदमाशों ने शराब की दो दुकानों के सेल्समैनों पर पिस्टल लाठी से हमला कर फायरिंग की थी और 25 हजार रुपए लूट ले गए थे। इस संबंध में सेल्समैन मामन सिंह ने मामला दर्ज कराया है।
hin_Deva hin_Deva